### Beslutning

Godkendt.

### Sagsfremstilling

## Resume og sagens baggrund

Domea ansøger på vegne af MNV Bolig om godkendelse af skema C. Kommunalbestyrelsen godkendte den 28. april 2021 skema B for opførelse af 18 familieboliger på [adresse] i Kalundborg. Anskaffelsessummen til boligerne udgør ved skema C 38,300 mio. kr., hvorved kommunen skal betale en kommunal grundkapital på 3,830 mio. kr. svarende til 10 % af anskaffelsessummen. Der er en overskridelse på 3,158 mio. kr. som skyldes indeksering af entreprisekontrakten. Det medfører en afvigelse fra skema B til skema C og byggeregnskabet skal derfor godkendes af Kommunalbestyrelsen.

Da byggeriet er blevet dyrere fra skema B til skema C, skal Kommunalbestyrelsen tillige godkende en tillægsbevilling på 0,316 mio. kr., som vedrører merudgiften til den kommunale grundkapital.

## Indstillinger

Direktøren indstiller at,

1. anskaffelsessummen på 38,300 mio. kr. godkendes.
2. den kommunale grundkapital på 3,830 mio. kr. godkendes.
3. der gives en tillægsbevilling på 0,316 mio. kr. vedrørende merudgift til den kommunale grundkapital.

## Behandling

Økonomiudvalget, Kommunalbestyrelsen.

## Sagsfremstilling

Der er opført 18 almene familieboliger på i alt 1701 m2, som er beliggende på [adresse] i Kalundborg.

Byggeregnskabet udviser en anskaffelsessum på 38,300 mio. kr. Der er således en overskridelse på 3,158 mio. kr. i forhold til skema Gerda Steffensen

Ved godkendelse af skema B var anskaffelsessummen på 35,142 mio. kr. og den kommunale grundkapital var på 3,514 mio. kr.

Overskridelsen i anskaffelsessummen fra skema B til skema C medfører en merudgift til den kommunale grundkapital på 0,316 mio. kr., da den kommunale grundkapital er 10% af den samlede anskaffelsessum.

Domea oplyser, at overskridelsen skyldes indeksering af entreprisekontrakten efter fastprisperiodens udløb.

I henhold til støttebekendtgørelsens § 13 stk. 3, kan indekseringen medtages i anskaffelsessummen udover maksimumbeløbet

Domea oplyser, at differencen på 3,158 mio. kr. bliver finansieret ved optagelse af en tillægsbelåning til det oprindelig lån.

Byggeregnskab – skema C udviser en merudgift således:

![](data:image/png;base64...)

*Boligselskabets finansiering*

Anskaffelsessummen finansieres således:

![](data:image/png;base64...)

*Husleje*

Den gennemsnitlige husleje for de 18 familieboliger var i skema B skønnet til 962 kr. pr. m2 pr. år (excl. forbrug). Den gennemsnitlige husleje for boligerne udgør i byggeregnskabet - skema C 1.014 kr. pr. m2 pr. år (excl. forbrug). Huslejen for de 18 familieboliger er som følgende:

9 boliger af 94 m2, 7.943 kr. pr. mdr. (excl. forbrug)

9 boliger af 95 m2, 8.028 kr. pr. mdr. (excl. forbrug)

*Garanti*

Kommunalbestyrelsen har allerede ved godkendelse af skema A og skema B givet tilsagn om kommunegaranti. Ud over det kommunale grundkapitallån påtager kommunen sig en garanti for den del af det støttede lån, som ligger ud over de 60 % af ejendommens markedsværdi. Markedsværdien opgøres af det långivende realkreditinstitut efter opførelsen, hvorfor garantien ikke kendes før realkreditinstituttet, har reguleret det oprindelige lån.

## Økonomiske konsekvenser

Der gives en tillægsbevilling på 0,316 mio. kr. til forhøjelse af grundkapitalen. Garantien vil kun få konsekvenser for Kalundborg Kommune, hvis MNV Bolig ikke betaler sine forpligtigelser på lånet i garantiperioden.

Garanti af det støttede lån påvirker således ikke den kommunale låneramme.

[adresse] bemærkninger er indarbejdet i sagen.

### Sagens forløb

22-11-2023 Økonomiudvalget
Anbefales.